Surse din PSD, participante la discuţiile informale de la Orăştie, au precizat, pentru MEDIAFAX, că Victor Ponta va candida la alegerile prezidenţiale, fiind singura nominalizare a partidului.

Pottrivit discuţiilor informale din CExN, acest for va înainta propunerea ca Victor Ponta să candideze către Consiliul Naţional, unde se va face şi anunţul formal al acestei candiaturi.

Congresul partidului, care se va reuni la începutul lunii septembrie, va valida candidatura lui Ponta, au mai spus sursele citate.